ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660022533

ขอความอนุเคราะห์ให้ดำเนินการทำบัตรประจำตัวประชาชนครั้งแรกให้กับบุตรชายของผู้ร้อง ชื่อเด็กชาย.. เนื่องจากผู้ร้องแจ้งว่า ผู้ร้องมีภูมิลำเนาอยู่ที่กรุงเทพมหานคร และในวันที่ 31 พฤษภาคม 2566 ผู้ร้องได้พาบุตรชายไปทำบัตรประจำตัวประชาชนที่จุดทำบัตรประจำตัวประชาชนสถานีรถไฟฟ้า BTS วงเวียนใหญ่ โดยได้เตรียมเอกสารและพาภรรยาไปด้วย ทางเจ้าหน้าที่ได้ให้บุตรชายของผู้ร้องเขียนชื่อและนามสกุลเป็นภาษาไทย แต่เนื่องจากบุตรชายของผู้ร้องเรียนหนังสือที่โรงเรียนนานาชาติ ทำให้ไม่สามารถเขียนชื่อและนามสกุลเป็นภาษาไทยได้ และเจ้าหน้าที่ไม่อนุญาตให้ภรรยาของผู้ร้องช่วยบุตรสะกดชื่อ ทางเจ้าหน้าที่ของจุดทำบัตรประจำตัวประชาชนจึงไม่ดำเนินการทำบัตรฯให้ และแจ้งให้ผู้ร้องพาบุตรชายมาดำเนินการอีกครั้งเมื่ออายุ 15 ปี แต่ผู้ร้องทราบมาว่า ในการดำเนินการทำบัตรประจำตัวประชาชนนั้น ไม่มีกฎเกณฑ์เงื่อนไขในการยืนยันตัวตนด้วยการเขียนชื่อ-นามสกุล จึงประสงค์ให้หน่วยงานที่เกี่ยวข้องดำเนินการทำบัตรประจำตัวประชาชนครั้งแรกให้กับบุตรชายของผู้ร้อง โดยไม่ต้องยืนยันตัวตนด้วยการเขียนชื่อและนามสกุลเป็นภาษาไทย หากจะยืนยันตัวตนควรใช้เป็นลายนิ้วมือแทน และผู้ร้องต้องการทราบว่าเหตุใดทางจุดทำบัตรประจำตัวประชาชนสถานีรถไฟฟ้า BTS วงเวียนใหญ่จึงมีการตั้งกฎเกณฑ์ดังกล่าวขึ้นมาเอง ประกอบกับผู้ร้องประสงค์ให้ทางหน่วยงานติดต่อกลับหาผู้ร้องเพื่อชี้แจงกรณีดังกล่าวโดยตรงทางหมายเลขโทรศัพท์ ที่ให้ไว้

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata